نسیمی دن بیر گوزل شعر
فراقی چکمه ین عاشیق ، وصالین قدرینی بیلمز
جمیله اولمایان واصیل ، جمالین قدرینی بیلمز
شب اسراده قوسینین ایکی نصف ائیله دی آیی
بو معجزدن اولان غافیل ،هلالین قدرینی بیلمز
دوداغین سلسبیلیندن خبردار اولمایان جانسیز
اونون ماهییتی اود دور ، زلالین قدرینی بیلمز
مدور نقطه ی خالون ، ببک دن عینینه قوندی
ببک سیز قالسین او گوزکی بو خالین قدرینی بیلمز
نهالین اعتدالیندان اوتانار سدره و طوطی
بو قدی بنزدن سروه ، نهالین قدرینی بیلمز
سنی سندن دیلر کونلوم ، نه دونیانون زر و گنجین
کی او مالی سئون جانسیز، بو مالین قدرینی بیلمز
اوزوندور پرده آللاهین یمینی ،کعبه سی ، بیتی
یمینی بیلممیش هر کیم شمالین قدرینی بیلمز
گونش ماه تمامیندن زواله اوغراشور هر گون
نه دن شول آفتابی بی زوالین قدرینی بیلمز
لب لعلون وصالیندان جدا اولماق منه دوشمز
بو ذوقی بیلمه ین صوفی ، بو حالین قدرینی بیلمز
نسیمی صوفی دگیشمز غموندن گئدیگی شالی
کی او صوفی صفاسیز دور بو شالین قدرینی بیلمز
azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab prs_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab